اريد احجي بصراحه وياك ع المشكوف
وبكلبي سوالف ماتلمهه سطور
واريد احجي بصراحه وياك عالمكشوف
مو طبعي النفاق ولا حجي الوجهين
ولو احجي الصدك مااعرف انه الخوف
تعارفنه وحجينه بطيبة النيه
وجرتنه السوالف والحجي معروف
اريدك تفهم المضمون مو كلمن
يدك الباب نوكفله ونمدله جفوف
ولا كلمن تبسم لو ضحك
النه يصير وبينه مألوف
ترى الينظر فصال الثوب
من تفصاله يعرف اصلي لو مريوف
انه الحبيت روحك كبل لاشوفك
وصغتلك بالكلب سجه على مد الشوف
وصرت انت الفرح للروح
مثل شوك اليتيم وللفرح ملهوف
تعاندني السطور لو ردت اكتب
ويطوف اسمك غفل مابين الحروف
اصد للروح الكاهه تسولف بيك
ولان رسمك بروحي وبالخيال يطوف